laion/Wikipedia-Exotic huggingface dataset:
Easy Lover

„Easy Lover“ — ფილიპ ბეილის და ფილ კოლინზის სიმღერა, დაწერილი ბეილის, კოლინზის და ნეითან ისტის მიერ. იგი შეტანილია ბეილის სოლოალბომში Chinese Wall. კოლინზი სიმღერას ასრულებდა საკუთარ კონცერტებზე. იგი შეტანილია მის 1990 წლის საკონცერტო ალბომში Serious Hits... Live! და 1998 წლის კომპილაციაში ...Hits. სიმღერა რამდენიმე ქვეყანაში ჩარტის პირველ ადგილს იკავებდა - მათ შორის, კანადაში, ნიდერლანდებში, ირლანდიასა და გაერთიანებულ სამეფოში. აშშ-ში იგი Billboard Hot 100-ის მეორე ადგილზე 1985 წლის 2 თებერვალს მოხვდა და ორი კვირის განმავლობაში იკავებდა (რის გამოც ჯგუფ Foreigner-ის "I Want to Know What Love Is"-მა სიაში უკან დაიხია). ბრიტანეთის ჩარტში იგი ოთხი კვირის განმავლობაში #1 იყო. ამავე ტერიტორიაზე მან მოგვიანებით ოქროს სერტიფიცირება მიიღო. აშშ-ში გაიყიდა მისი მილიონი ასლი. სინგლი აგრეთვე სერტიფიცირებული იყო ოქროს სტატუსით (RIAA-ს მიერ). გარდა ამისა, ბრიტანეთში მას 400.000-ზე მეტი გაყიდული ასლისთვის ოქრო ერგო, ხოლო კანადაში - პლატინა. "Easy Lover"-ის ვიდეომ მიიღო ჯილდო MTV-ის მუსიკალური ვიდეოების დაჯილდოებაზე (საუკეთესო ზოგადი შესრულება ვიდეოში), 1985 წელს და იყო ნომინირებული გრემიზე 1986 წელს (საუკეთესო პოპ-შესრულება დუეტის ან ჯგუფის მიერ ვოკალებით). ოფიციალური ვიდეო გადაღებულია ლონდონი და წარმოადგენს ვიდეოს, რომელშიც აღწერილია სხვა ვიდეოს გადაღება. სიმღერის საკუთარი ვერსია 2015 წელს გამოუშვა Electric Six-მა, ალბომზე Mimicry and Memories. ↑ 1.0 1.1 BPI > Certified Awards > Search results for Phil Collins (page 3). British Phonographic Industry. ციტირების თარიღი: 2016-02-16. ↑ Roberts, David (2006). British Hit Singles & Albums, 19th, London: Guinness World Records Limited, გვ. 447. ISBN 1-904994-10-5.  ↑ Gold & Platinum Searchable Database - March 29, 2014. RIAA. დაარქივებულია ორიგინალიდან — 2014-05-10. ციტირების თარიღი: 2014-03-29. ↑ Rock Music, etc., Terms. spider.georgetowncollege.edu. დაარქივებულია ორიგინალიდან — 2011-05-18. ციტირების თარიღი: 2009-03-23. ↑ [1] დაარქივებული January 6, 2012, საიტზე Wayback Machine. ↑ Music Canada : Gold Platinum Database. Musiccanada.com. დაარქივებულია ორიგინალიდან — 2014-03-30. ციტირების თარიღი: 2014-03-29. ↑ MTV Video Music Awards History: Best Overall Performance. Rock On The Net. ციტირების თარიღი: 2014-03-29. ↑ Grammy Awards: Best Pop Vocal Performance by a Group or Duo. Rock On The Net. ციტირების თარიღი: 2014-03-29. ↑ Final track listing for Mimicry and Memories. ციტირების თარიღი: 29 March 2015.
შალიკაშვილის ქალი

შალიკაშვილის ქალი — ქართველი სახელოვანი ქალი, რომელიც ცხოვრობდა XVI საუკუნეში. მისი დაბადების და გარდაცვალების წლები უცნობია, ასევე უცნობია მისი სახელი. უცხოეთში გადახვეწილ ქართველ ქალთაგან აღსანიშნავია XVI საუკუნის სახელოვანი ქალი, ოთარ შალიკაშვილის ასული, რომელიც საქართველოდან ყაზმინს (სპარსეთში) იყო გათხოვილი, ლუარსაბ მეფის დედის, ნესტან-დარეჯნის მკვლელ შაჰ-თამაზზე. ოთარ სალიკაშვილის ქალს შაჰ-თამაზისგან ჰყავდა ორი ვაჟი: შაჰ-ისმაილი და შაჰ-ხუდაბანდა. მიდი შვილიშვილი იყო ცნობილი ტირანი შაჰ-აბაზ პირველი. 1569 წელს სპარსთა მიერ ღალატით შეპყრობილი ქართლის მეფე სვიმონი, შაჰ-თამაზს დაპატიმრებული ჰყავდა ყაზმინს - ალამუთის ციხეში. რამდენიმე ხანში სპარსეთის ტახტზე ავიდა შაჰ-თამაზის შვილი შაჰ-ისმაილი, რომელმაც დედის ჩაგონებით ტყვედ მყოფი სვიმონი და ბაგრატ მუხრან-ბატონის-ძე არჩილი ცოლ-შვილიანად გაათავისუფლა და შირაზიდან ისპაჰანში ჩამოიყვანა. შაჰ-ისმაილის გარდაცვალების შემდეგ, გამეფდა მისი ძმა შაჰ-ხუდაბანდა, უფროს ძმაზე უფრო მკაცრი ტირანი. მან სპარსეთში მყოფ სვიმონს მოსთხოვა სჯულის გამოცვლა, თანაც შეჰპირდა სამშობლოში დაბრუნებას და ქართლის ტახტის მიცემას. ქვეყნის ჭირ-ვარამით სასოწარკვეთილებაში ჩავარდნილმა სვიმონდა ფორმალურად მიიღო მაჰმადიანობა. ოთარ შალიკაშვილის ქალი მწვავედ განიცდიდა სამშობლოს ბედუკუღმართ მდგომარეობას, დიდად ეხმარებოდა სვიმონს თავისუფლების მოპოვებაში, როცა მან გაიგო სვიმონის სჯულის გამოცვლა, დიდად შეწუხდა. შალიკაშვილის ქალმა თავისთან მიიწვია სვიმონი, „მისცა ნიჭნი მრავალნი და სამოსელნი სამეფო და წარმოგზავნა თავისსა ქართლად“ და თან გამოაყოლა იქ მყოფი ტყვე ქართველები. ოთარ შალიკაშვილის ქალწულის ამ მოქმედებაზე და სვიმონის განთავისუფლების შესახებ, ბერი ეგნატაშვილი წერს: „შაჰ-ხუდაბანდას დედამ - ოთარ შალიკაშვილის ქალმან მოიყვანა მეფე სვიმონ, ვითარცა წესი არის, ქართველთა დედანი ლეჩაგს მოახვევენ, - და იგიცა ქართველი იყო, - მანცა ეგრეთვე ყო და წარმოუგზავნა ლეჩაქი თვისი და მიუმცო: „ მეფე სვიმონ, გწადდეს ლეჩქი ესე აიღეო და გწადდეს ხრმალიო, ჩვენც მოგვეხმარე და შენს საბატონოსაცაო. და მისცა ნიჭი მრავალი და სამოსელი სამეფო და წარმოგზავნა თავისსა ქართლად და წარმოვიდა“. ხმალზე ლეჩაქის მოხვევა იმას ნიშნავდა, რომ საქართველოსა და სპარსეთს შორის დედაკაცის შუამდგომლობით სრული და დაურღვეველი მშვიდობიანობა და ერთობა დამყარდა. დავით ქორიძე, „სახელოვანი ქართველი ქალები“, თბ., 1965
Epitaph (King Crimson-ის ალბომი)

Epitaph — პროგრესული როკ-ჯგუფ King Crimson-ის მიერ 1969 წელს გამართული საკონცერტო გამოსვლების კომპილაციური ალბომი. გამოვიდა 1997 წელს. პირველი და მეორე დისკები იყიდებოდა ჩვეულებრივ მაღაზიებში, ხოლო მესამე და მეოთხე - საფოსტო შეკვეთის მეშვეობით. 2006 წელს ისინი გამოიცა ლეიბლ Discipline Global Mobile-ზე. ყველა სიმღერის ავტორები - რობერტ ფრიპი, მაიკლ ჯაილზი, გრეგ ლეიკი, იენ მაკდონალდი და პიტერ სინფილდი, გარდა მითითებულისა. რობერტ ფრიპი - გიტარა გრეგ ლეიკი - ბას-გიტარა, ვოკალი იენ მაკდონალდი - კლავიშებიანები, სასულე ინსტრუმენტები, მელოტრონი მაიკლ ჯაილზი - დასარტყმელი საკრავები, პერკუსია ↑ Planer, Lindsay. Epitaph, Vols. 1–2 – King Crimson | Songs, Reviews, Credits | AllMusic. ციტირების თარიღი: 30 July 2016. ↑ Rolling Stone. დაარქივებულია ორიგინალიდან — 2009-07-16. ციტირების თარიღი: 2017-04-02. ↑ (2006) Oricon Album Chart Book: Complete Edition 1970–2005 (ja). Roppongi, Tokyo: Oricon Entertainment. ISBN 4-87131-077-9.
The Night Watch (ალბომი)

The Nightwatch — პროგრესული როკ-ჯგუფ King Crimson-ის მიერ 1973 წლის 23 ნოემბერს ამსტერდამის კონცერტგებაუში გამართული კონცერტის ჩანაწერი. იგი გამოვიდა 1997 წელს, ორ დისკზე. კონცერტის დიდი ნაწილი გადაიცემოდა პირდაპირ ეთერში BBC-ზე, რის გამოც ჩანაწერები მოგვიანებით ბუტლეგების სახით გავრცელდა. ოფიციალურად გამოცემისას ეს იყო Discipline Global Mobile-ის ერთ-ერთი პირველი პროდუქტი. Easy Money (რობერტ ფრიპი, ჯონ უეტონი, რიჩარდ პალმერ-ჯეიმზი) – 6:14 Lament (ფრიპი, უეტონი, პალმერ-ჯეიმზი) – 4:14 Book of Saturday (ფრიპი, უეტონი, პალმერ-ჯეიმზი) – 4:07 Fracture (ფრიპი) – 11:28 The Night Watch (ფრიპი, უეტონი, პალმერ-ჯეიმზი) – 5:28 Improvisation: Starless and Bible Black (დევიდ კროსი, ფრიპი, უეტონი, ბილ ბრუფორდი) – 9:11 Improvisation: Trio (კროსი, ფრიპი, უეტონი, ბრუფორდი) – 6:09 Exiles (კროსი, ფრიპი, უეტონი, პალმერ-ჯეიმზი) – 6:37 Improvisation: The Fright Watch (კროსი, ფრიპი, უეტონი, ბრუფორდი) – 6:03 The Talking Drum (კროსი, ფრიპი, უეტონი, ბრუფორდი, ჯეიმი მიუირიი) – 6:34 Larks' Tongues in Aspic (Part II) (ფრიპი) – 7:51 21st Century Schizoid Man (ფრიპი, იენ მაკდონალდი, გრეგ ლეიკი, მაიკლ ჯაილზი, პიტერ სინფილდი) – 10:38 რობერტ ფრიპი - გიტარა, მელოტრონი ჯონ უეტონი - ბას-გიტარა, ვოკალი დევიდ კროსი - ვიოლინო, კლავიშებიანი საკრავები ბილ ბრუფორდი - დასარტყმელი საკრავები, პერკუსია ↑ The Night Watch AllMusic-ზე
იუსუფ I

იუსუფ I ჯაყელი — ახალციხის ფაშა 1635-1647 წლებში, საფარ-ფაშას ძე. ქართულ წყაროებში იგი ათაბაგად ან ფაშა-ათაბაგად იხსენიება. XVII საუკუნის 20-30-იან წლებში, როდესაც მესხეთი სპარსეთსა და ოსმალეთს შორის ხელიდან ხელში გადადიოდა, საფარ-ფაშა თურქეთის ზონაში რჩებოდა ფაშად, ხოლო იუსუფ I - ირანის ზონაში. ასე ინარჩუნებდნენ ისინი თავიანთ სამემკვიდრო უფლებას სამცხე-ჯავახეთში. ახალციხის ფაშების სია ლომსაძე, ქართული საბჭოთა ენციკლოპედია, ტ. 5, თბ., 1980. — გვ. 283.
კოვალევის სახლი

კოვალევის სახლი (რუს. Дом Ковалева) — ორთსართულიანი სახლი აზოვში, როსტოვის ოლქი, რუსეთის ფედერაცია. 1992 წლის 18 ნოემბრის № 301ბრძანების მიხედვით განეკუთვნება რუსეთის ფედერაციის რეგიონული მნიშვნელობის კულტურული მემკვიდრეობის ძეგლების სიას. სახლი აგებულია 1912 წელს. მისამართი: აზოვი, მოსკოვის ქუჩა № 23. 1912 წელს როსტოვის ოლქის ქალაქ აზოვში ააგეს ორსართულიანი სახლი მოსკოვის ქუჩაზე. სახლი მდებარეობდა მუზეუმის წინ, მისი მფლობელი და დამაარსებელი იყო გ. ი. კოვალიოვი. აშენებიდან ძალიან მალევე სახლში განათავსეს გ. კოვალიოვის უნივერსალური ტექნიკური მაღაზია, სადაც მომხმარებელს შეეძლო შეეძინა სხვადასხვა ტიპის საქონელი: ელექტრონული ლამფები, ხორცსაკეპი მანქანები, გრამაფონები, კედლის საათები, ჯიბის საათები, ველოსიპედები, საკერავი მანქანები, ყავის საფქვავები, პატეფონის ფირფიტები. საკუთარი სახლის სარდაფში განათავსა რუსული ღვინის მარანი, ხოლო თავად მაღაზიაში ფუნქციონირებდა მლესავთა სახელოსნო. ეს შენობა თავისი არსებობის სხვადასხვა პერიოდში ეკუთვნოდა სხვადასხვა საქალაქო განყოფილებებს: ეკუთვნოდა მმაჩი-ს ბიუროს, მუშაობდა რაიონული შემნახველი სალარო და სხვა. კოვალევის სახლი ქალაქის ერთ-ერთი, არც თუ ისე მრავალი ღირსშესანიშნაობათაგანია, რომელიც გადაურჩა მეორე მსოფლიო ომს და მოაღწია ჩვენამდე. კოვალევის სახლის არქიტექტურა ხასიათდება მაღალი ჭერით, ფართო ფანჯრებით, აივნებით. სახურავზე დადგმულია, რუსული არქიტექტურისათვის დამახასიათებელი, ხახვისებური გუმბათი. ↑ Объекты культурного наследия регионального значения города Азова ↑ 2.0 2.1 Дом Ковалёва//Официальный сайт администрации города Азова ↑ Культура регионов России
Around the World (East 17-ის სიმღერა)

„Around the World“ — ჯგუფ East 17-ის სიმღერა და სინგლი. შეტანილია ალბომში Steam. გამოვიდა 1994 წელს. სიმღერების ავტორები არიან ბრაიან ჰარვი, ტონი მორტიმერი, მეტ როუ და რიჩარდ სტენარდი. ეს იყო ჯგუფის მეოთხე სიმღერა, მოხვედრილი ბრიტანეთის საუკეთესო ათეულში. ადგილობრივი სინგლების ჩარტში იგი მესამე პოზიციამდე ავიდა. CD სინგლი, ბრიტანეთი Around The World (Our World Master 7") - 4:38 Around The World (Overworld Vocal) - 6:56 Around The World (N.E.W.S. Mix) - 7:43 Around The World (Global House) - 6:37 Around The World (P & C Mix) - 7:29 ბრიტანული მაქსი-სინგლი, რემიქსები Around The World (N.E.W.S Mix) - 7:44 Around The World (Overworld Dub) - 6:19 Around The World (Love Lands Mix Powerfully Executed Dub) - 5:53 ევროპული 12" სინგლი Around The World (Overworld Vocal) Around The World (Overworld Dub) Around The World (N.E.W.S. Mix) Around The World (Global House) ↑ ChartArchive - The Chart Archive. chartstats.com. ციტირების თარიღი: 4 February 2015. ↑ Steffen Hung. East 17 - Around The World - swisscharts.com. swisscharts.com. ციტირების თარიღი: 4 February 2015. ↑ http://www.ultratop.be/nl/showitem.asp?interpret=East+17&titel=Around+The+World&cat=s[მუდმივი მკვდარი ბმული] (Retrieved 17 September 2012) ↑ P3 - Tjeklisten. dr.dk. ციტირების თარიღი: 4 February 2015. ↑ http://books.google.ca/books?lr=&rview=1&id=UQgEAAAAMBAJ&q=east+17#v=snippet&q=east%2017&f=false ↑ Nyman, Jake (2005). Suomi soi 4: Suuri suomalainen listakirja, 1st (Finnish), Helsinki: Tammi. ISBN 951-31-2503-3.  ↑ Tonlist Top 40. DV. ციტირების თარიღი: 2017-02-09.[მკვდარი ბმული] ↑ East 17. ↑ FIMI - Federazione Industria Musicale Italiana - Benvenuto!. fimi.it. ციტირების თარიღი: 4 February 2015. ↑ Oricon Singles Chart Oricon Singles Chart (Retrieved 2 November 2012) ↑ Archived copy. დაარქივებულია ორიგინალიდან — 2 April 2015. ციტირების თარიღი: 2015-03-06. ↑ http://www.officialcharts.com/charts/scottish-singles-chart/19940424/41/ ↑ * Zimbabwe. Kimberley, C. Zimbabwe: singles chart book. Harare: C. Kimberley, 2000
ყანდაარის ალყა (1605-1606)

ყანდაარის ალყა— საბრძოლო დაპირისპირება სეფიანთა ირანსა და დიდ მოგოლთა იმპერიას შორის, რომლის დროსაც სპარსელებმა მუზაფარ ჰუსეინ-ხანის სარდლობით ალყაში მოაქვიეს მოგოლების მიერ წართმეული ქალაქი ყანდაარი, მაგრამ ვერ აიღეს. სეფიანთა შაჰმა, აბას I-მა ოსმალების წინააღმდეგ გაჩაღებული ომის პარალელურად დიდ მოგოლთა იმპერიის წინააღმდეგაც დაიწყო ბრძოლა. 1605 წელს, იმპერატორ აქბარის გარდაცვალების შემდეგ, ჰერათის პროვინციის მმართველმა ჰუსეინ-ხანმა შაჰის ბრძანებით, შეუტია ყანდაარს. მოგოლებს ყანდაარის დასაცავად არ ეცალათ, რადგან შიდა დაპირისპირება მიმდინარეობდა ჯაჰანგირსა და მის ვაჟს, ხუსრავუ მირზას შორის. სპარსელებმა ყანდაარის ალყა დაიწყეს ოქტომბერში. ქალაქს იცავდა მოგოლი სარდალი, შაჰ ბეგ-ხანი. მისი სწორი სტრატეგიის წყალობით ქალაქმა 8 თვიან ალყას გაუძლო და 1606 წლის ივლისში, იმპერატორ ჯაჰანგირის მიერ გამოგზავნილმა ჯარმა სპარსელები განდევნა ავღანეთიდან. უშედეგო ლაშქრობის გამო, შაჰ-აბასმა მუზაფარ ჰუსეინ-ხანი სიკვდილით დასაჯა. ჯაჰანგირს ლმობიერი წერილი მისწერა და მთელი ყურადღება ოსმალეთის წინააღმდეგ ბრძოლისკენ გადაიტანა. ორივე მხარეს შორის დროებითი მშვიდობა დამყარდა 1622 წლამდე, მოგოლ-სეფიანთა ომის დაწყებამდე. მოგოლ-სპარსელთა ომები ყანდაარის ალყა (1595) მოგოლ-სეფიანთა ომი (1622-1623) KANDAHAR iv. From The Mongol Invasion Through the Safavid Era. Encyclopædia Iranica. ციტირების თარიღი: 13 October 2011.
მაისის გადატრიალება (პოლონეთი)

მაისის გადატრიალება პოლონეთში (პოლ. Przewrót majowy ან პოლ. zamach majowy, 12−14 მაისი 1926 წელი) — წარმოიქმნა მარშალი იუზეფ პილსუდსკის მეთაურობით, რომელმაც მიუხედავად მინისტრის წოდებისა პრაქტიკულად შექმნა საომარი დიქტატურა 1935 წლამდე. ეს სამხედრო გადატრიალება თავისი სახით წარმოადგენს საკმაოდ რადიკალური სახელმწიფო რეფორმების პერიოდის დასაწყისს, რომლებიც გერმანიისა და სსრკ-ის უწყვეტი კონფლიქტების ფონზე გაიარა. იუზეფ პილსუდსკი ოთხი წლით მოშორდა აქტიურ პოლიტიკურ მოღვაწეობას, მაგრამ 1926 წლის მაისისთვის მან გამოიყენა მისთვის თავდადებული სამხედრო ძალები. პილსუდსკს ასევე მხარი დაუჭირა ვარშავის სოციუალურ მუშაკთა პოლიციამ. ბრძოლა ვარშავისთვის, რომელსაც იცავდნენ მაშინდელი პრეზიდენტი სტანისლავ ვოიცეხოვსკი და პრემიერი ვინცენტი ვიტოსი, გაგრძელდა 3 დღე. ბრძოლის ფარგლებში დაიღუპა 250 მებრძოლი და 164 მშვიდობიანე მოსახლე, დაახლოებით 1000-მა ადამიანმა მიიღო დაზიანება. იუზეფმა იგდო ძალაუფლება ხელში და გამოაცხადა „სანაციას“ პოლიტიკა (ე.წ სახელმწიფო გაუმჯობესება). ახალმა სეიმმა პილსუდსკი აირჩია პრეზიდენტის პოსტზე, რომელზეც მან უარი განაცხადა. იუზეფის წინადადების მიხედვით პრეზიდენტი გახდა პროფესორი იგნაცი მოსციცკი, პრემიერი ალექსანდრე სკშინსკი. პოლონეთის ისტორიაში დაიწყო „პოლკოვნიკების მმართველობა“, რადგან პილსუდსკის საზოგადოება შედგებოდა ძირითადად მოქმედი ოფიცრებისგან ან პოლონური ჯარის ვეტერანებისგან. საბოლოოდ პილსუდსკის რეჟიმი და პარლამენტში მისი მხარდაჭერი მთავრობასთან თანამშრომელი უპარტიო ბლოკი ატარებდა მემარჯვენე-ცენტრისტულ, კონსერვატიულ და პატერნალისტურ ხასიათს, რომელიც მიმართული იყო საზოგადოების მორალური ღირებულებების განახლებას ავტორიტარული მეთოდებით (რაც ახლოებდა მას „შავი პოლკოვნიკების“ მეთოდებთან 1970-იანების საბერძნეთში). მართველობის მიწურულს, 1935 წლის აპრილში, პილსუდსკის მართველობამ უზრუნველყო ე.წ აპრილის კონსტიტუციის მიღება, რომელსაც პოლონეთის მმართველობა იყენებდა დევნილობაში მეორე მსოფლიო ომის წლებში. მაისის გადატრიალება პოლონეთში (1926 წელი) დაარქივებული 2007-09-27 საიტზე Wayback Machine. ↑ История Польши. Юзеф Пилсудский приходит к власти. დაარქივებულია ორიგინალიდან — 2017-04-13. ციტირების თარიღი: 2017-04-02.
ჰორნინდალსვატნეტი

ჰორნინდალსვატნეტი (ნორვ. Hornindalsvatnet) — ტბა ნორვეგიაში. ადმინისტრაციულად მოქცეულია სოგნ-ოგ-ფიურანეს ტერიტორიაზე. წარმოადგენს ნორვეგიისა და საერთოდ, მთელი ევროპის უღრმეს ტბას. მისი ოფიციალურად გაზომილი სიღრმეა 514 მ. მდებარეობს ზღვის დონიდან 53 მ სიმაღლეზე. ფართობი 50,42 კმ². წყლის მოცულობა 12,06 კმ³. ტბის აღმოსავლეთ ბოლოსთან მდებარეობს სოფელი გროდოსი, რომელიც ეკუთვნის ჰორნინდალის მუნიციპალიტეტს, ხოლო დასავლეთ დაბოლოებასთან გაწოლილია სოფელი მოგრენდა, რომელიც თავის მხრივ, შედის ეიდის მუნიციპალიტეტის შემადგენლობაში. ტბიდან გამოედინება მდინარე ეიდსელვა, რომელიც ერთვის ეიდსფიორდენს, — ნორდფიორდენის ტოტს. ყოველწლიურად ივლისში აქ იმართება ჰორნინდალსვატნეტის მარათონი. მსოფლიოს უღრმესი ტბების სია ნორვეგიის ტბების სია ↑ Siden ble ikke funnet ↑ Hornindalsvatnet Maraton Norwegian. დაარქივებულია ორიგინალიდან — 2010-08-18. ციტირების თარიღი: 2010-07-11.
კვესნელის ტბა

კვესნელის ტბა (ინგლ. Quesnel Lake) — მყინვარული ტბა ან ფიორდი კანადაში, ბრიტანეთის კოლუმბიაში. მდებარეობს ზღვის დონიდან 728 მ სიმაღლეზე. ზედაპირის ფართობი 266 კმ². მაქსიმალური სიღრმე 506 მ. აქვს ფიორდისებური, ვიწრო და წაგრძელებული ფორმა და შედგება სამი ტოტისაგან. პოპულარული ტურისტული ობიექტია. მსოფლიოს უღრმესი ტბების სია ↑ Quesnel Lake's heat budget. დაარქივებულია ორიგინალიდან — 2012-07-29. ციტირების თარიღი: 17 ივნისი, 2007.
თემისტოკლე

თემისტოკლე (ძვ. ბერძნ. Θεμιστοκλῆς; დ. ძვ. წ. 524 — გ. ძვ. წ. 459) — ათენელი სახელმწიფო მოღვაწე, პოლიტიკოსი და მხედართმთავარი, ძვ. წ. 494-493 წლებში იყო ათენის პოლისის არქონტი. სახელი გაითქვა ბერძენ-სპარსელთა ომების მიმდინარეობისას. მისი ინიციატივით შედგენილმა საბრძოლო გეგმამ და ფლოტის რეორგანიზაციამ გარდამტეხი წვლილი შეიტანა ბერძნების გამარჯვებაში. თემისტოკლეს სამხედრო რეფორმამ ათენელი საზოგადოებისთვის უფრო ღირებული გახადა ღარიბი მოქალაქეები, რომლებიიც ადრე ვერ ახერხებდნენ ჰოპლიტის აღჭურვილობის შეძენას და ამიერიდან ფლოტში მენიჩბეებადაც კი შეეძლოთ ემუშავათ. ამ რეფორმამ ასევე განამტკიცა ათენის დემოკრატია და კლისთენეს მიერ შემოღებული ისონომიის, ანუ კანონის წინაშე თანასწორობის პრინციპის, ცხოვრებაში გატარება შეუქცევადი გახადა. ძვ. წ. 490 წელს სალამინის ბრძოლაში თემისტოკლეს სწორი სტრატეგიის შედეგად გამარჯვების შემდეგ ბერძნებმა გააგრძელეს სპარსელების წინააღმდეგ წარმატებული ბრძოლა. ამ ხნის მანძილზე თემისტოკლე ათენის პოლისის ფაქტობრივი მმართველი გახდა, რის გამოც დემოკრატიის წინსვლა შეფერხდა. ამის გამო ის 469 წელს, ოსტრაკიზმის შედეგად, ტირანიის დამყარების ბრალდებით, ათენში ყოფნა სამუდამოდ აუკრძალეს და გადაასახლეს არგოსში. თემისტოკლემ გაძევების შემდეგ სამსახური დაიწყო აქემენიანთა კარზე. მისი სარდლობით სპარსელები თავს დაესხნენ ეგეოსის ზღვის კუნძულებს, მაგრამ გარკვეული წარმატებების მიუეხედავად დამარცხდნენ ბერძნებთან ომში. თავად თემისტოკლე, ძვ. წ. 459 წელს, 65 წლის ასაკში გარდაიცვალა მაგნესიაში. თემისტოკლეს სურვილით, მისი ცხედარი მის მშობლიურ მხარეში, ატიკაში წაიღეს და დაწვეს. თემისტოკლეს გარდაცვალების მომენტში, ათენელები მას მიიჩნევდნენ ერის სირცხვილად და მოღალატედ. მისი რეპუტაცია 450-იან წლებში არქონტმა პერიკლემ აღადგინა. შემდგომში ჰეროდოტესა და თუკიდიდეს ნამუშევრებში თემისტოკლე ბერძნული ერთიანობის კულტად მოიხსენიება. თანდათანობით ათენელებიც მიხვდნენ დიდი სტრატეგოსისა და პოლიტიკოსის მნიშვნელობას. მისი სახელი არა მარტო ანტიკურ, არამედ შუა საუკუნეების ევროპაშიც შემორჩა და დამოუკიდებლობისთვის ბრძოლის იდეალად იქცა. Cornelius Nepos, Themistocles Diodorus Siculus, Biblioteca Historica. Herodotus, The Histories. Libanius, Declamationes. Plutarch, Themistocles. Plutarch, Moralia. Thucydides, History of the Peloponnesian War. Butler, Howard (2005). The Story of Athens. Kessinger Publishing. ISBN 1-4179-7092-8.  Hanson, Victor Davis (2001). Carnage and Culture: Landmark Battles in the Rise of Western Power. DoubleDay.  Frost, Frank J. (1980). Plutarch's Themistocles, An Historical Commentary. Princeton University Press.  Behmel, Albrecht (2000). Themistokles: Sieger von Salamis. Herr von Magnesia. Ibidem.  Holland, Tom (2005). Persian Fire. Abacus.  Simon Hornblower, Anthony Spawforth (1996). The Oxford Classical Dictionary. Oxford University Press. . Green, Peter (2007). Alexander the Great and the Hellenistic Age. Orion.  Lazenby, JF (1993). The Defence of Greece 490–479 BC. Aris & Phillips Ltd..  Strauss, Barry (2004). The Battle of Salamis: The Naval Encounter That Saved Greece—and Western Civilization. Simon and Schuster.
Chip 'n Dale: Rescue Rangers

Chip 'n Dale: Rescue Rangers — კომპანიის Walt Disney Television Animation მიერ 1989-1990 წლებში გამოშვებული ანიმაციური ტელესერიალი. მისი მთავარი პერსონაჟები არიან ჩიპი და დეილი. სერიალი 1989 წლის 4 მარტს, The Disney Channel-ზე დაიწყო , თუმცა საპილოტო ეპიზოდი, "Catteries Not Included", მანამდე, 1988 წლის 27 აგვისტოს იქნა ნაჩვენები. სერიალი უშუალოდ დაიწყო ორსაათიანი ჩვენებით - ეპიზოდით, რომელსაც Rescue Rangers: To the Rescue ეწოდა. მოგვიანებით იგი დაიყო ხუთ ნაწილად. უკანასკნელი ეპიზოდი ეთერში გავიდა 1990 წლის 19 ნოემბერს. მთავარი პერსონაჟები ჩიპი (ახმოვანებს ტრეს მაკნილი) — მაშველების ხელმძღვანელი. ნაწილობრივ ინდიანა ჯოუნსით შთაგონებული, იგი იყენებს ლასოს სხვადასხვა ადგილზე ასასვლელად. დეილთან შედარებით უფრო სერიოზულია. როგორც დეილს, მასაც უყვარს თანაშემწე გაჯეტი. დეილი (ახმოვანებს კორი ბარტონი) — ჩიპისგან განსხვავებით, ატარებს წითელ ჰავაის სტილის მაისურს. მიუხედავად იმისა, რომ სამუშაო უყვარს, უფრო მხიარული და ხუმარაა. შეყვარებულია თანაშემწე გაჯეტზე. მონტერეი ჯეკი (ახმოვანებენ პიტერ კალენი და ჯიმ კამინგსი), აგრეთვე ცნობილი როგორც „მონტი“ — მხიარული მოგზაური, რომელსაც განსაკუთრებით უყვარს ყველი (რომელიც მას გონებას აკარგვინებს). სწორედ აქედან მომდინარეობს მისი სახელიც - ყველის ერთ-ერთი ნაირსახეობას დასახელება. გაჯეტ ქანჩა (ახმოვანებს ტრეს მაკნილი) — გოგონა-თაგვი, გუნდის პილოტი, მექანიკოსი და გამომგონებელი. მისი ხასიათი ეფუძნება ჯორდანის, 1985 წლის ფილმის „ნამდვილი გენიოსი“ პერსონაჟს. ელვა (ახმოვანებს კორი ბარტონი) მომცრო მწვანე ბუზი, მონტერეი ჯეკის ძველი მეგობარი. „Chip 'n Dale: Rescue Rangers“ — კინოფილმების ინტერნეტ-მონაცემთა ბაზა (ინგლისური) „Chip 'n Dale: Rescue Rangers“ საიტზე TV.com ↑ Disney A to Z : The updated official Encyclopedia, Dave Smith p 101 ↑ „For Children“. The New York Times. New York, N.Y. August 21, 1988. pp. TV15. ↑ "Chip 'n Dale Rescue Rangers დაარქივებული 2013-01-17 საიტზე Archive.isCategory:Webarchive template archiveis links". www.bcdb.com, April 13, 2012 ↑ 4.0 4.1 4.2 4.3 4.4 Grant, John [1987] (April 29, 1998). „Part II: The Television Series“, Encyclopedia of Walt Disney's Animated Characters: From Mickey Mouse to Hercules, 3rd, New York City: Hyperion. ISBN 978-0-7868-6336-5. OCLC 37432909.
სუხბაატარინ იანჟმაა

სუხბაატარინ იანჟმაა (მონღ. Сүхбаатарын Янжмаа; დ. 15 თებერვალი, 1894 — გ. 1 მაისი, 1962, ულან-ბატორი) — მონღოლეთის სახალხო რესპუბლიკის სახელმწიფო და პარტიული მოღვაწე, მონღოლეთის რევოლუციის ბელადის დამდინ სუხე-ბატორის მეუღლე, მონღოლეთის სახალხო რესპუბლიკის დიდი ხურალის პრეზიდიუმის თავმჯდომარე 1953-1954 წწ. დაიბადა 1894 წლის 15 თებერვალს ღარიბი მესაქონლის ოჯახში. მუშაობდა თავისი ქმრის დამდინ სუხე-ბატორის რევოლუციურ ჯგუფში. მონღოლეთის რევოლუციის შემდეგ 1921 წელს გახდა მონღოლეთის რევოლუციური კავშირის ახალგაზრდული ფრთის წევრი. 1923 წელს სუხე-ბატორის გარდაცვალების შემდეგ გახდა მონღოლეთის სახალხო პარტიის წევრი. ქმრის პატივისცემის ნიშნად გამოიცვალა თავისი მამის სახელი ნემენდეენი და დაირქვა სუხბაატარინი. სუხბაატარინ იანჟმაა იყო მონღოლეთის სახალხო-რევოლუციური პარტიის ყველა 14-ვე ყრილობის დელეგატი. 1924 წელს წარმოადგენდა მონღოლეთის დელეგაციას კომინტერნის მე-5 კონგრესზე და მესამე კომუნისტ ქალთა საერთაშორისო კონფერენციაზე. 1925 წელს მონაწილეობდა მონღოლეთში პირველი პროფკავშირის შექმნაში. 1927-1930 წლებში სწავლობდა აღმოსავლეთის მუშათა კომუნისტურ უნივერსიტეტში, მოსკოვში. 1933 წელს სათავეში ჩაუდგა ამავე წელს დაარსებულ მონღოლეთის ქალთა კომიტეტს. მეორე მსოფლიო ომის პერიოდში ორგანიზებას უწევდა მონღოლეთში საბჭოთა ჯარისკაცებისათვის სახსრების შეგროვებას, რის გამოც 1946 წელს დააჯილდოეს შრომის წითელი დროშის ორდენით. 1945 წელს იანჟმაა აირჩიეს ქალთა საერთშორის დემოკრატიული ფედერაციის საბჭოს წევრად. 1940 წელს პარტიის მეათე ყრილობაზე აირჩიეს მონღოლეთის სახალხო-დემოკრატიული პარტიის ცენტრალურ კომიტეტში. 1943-1947 წლებში შედიოდა პარტიის პოლიტბიუროში, იყო პარტიის ცენტრალური კომიტეტის მდივანი. არაერთხელ აირჩიეს დიდი და მცირე სახალხო ხურალის წევრად, ასევე მცირე ხურალის თავმჯდომარის მოადგილედ. 1953 წლის 7 ოქტომბრიდან 1954 წლის 7 ივლისამდე იყო დიდი სახალხო ხურალის თავმჯდომარის მოვალეობის შემსრულებელი. შედეგად, ხერტეკ ანჩიმაა-ტოკას (ტუვის სახალხო რესპუბლიკის მცირე ხურალის თავმჯდომარე) შემდეგ გახდა მსოფლიოს ისტორიაში მეორე ქალი, რომელსაც ეკავა პარლამენტის თავმჯდომარის თანამდებობა. იანჟინმა - ეს არის ბუდისტური ორატორობისა და ხელოვნების ქალღმერთის, ბოდჰისატვა მანჯუშრის ცოლის სარასვატის მონღოლური ტრანსკრიფცია. Sanders, Alan J. K. Historical dictionary of Mongolia. Asian historical dictionaries, No. 19. Lanham, MD: Scarecrow. 1996. ISBN 978-0-8108-3077-6 Baabar, B. History of Mongolia. Cambridge: University of Cambridge. 1999